Un bărbat din Bacău a fost arestat preventiv după ce a fost prins, de două ori în 7 zile, beat la volan. Ce alcoolemie avea
Un bărbat din Bacău a ajuns după gratii, după ce a fost depistat, de două ori în 7 zile, beat la volan, cu alcoolemii de peste 1 la mie. Șoferul fusese oprit prima dată pe 3 iunie, când etilotestul a indicat o alcoolemie de 1,33 mg/l. Pentru fapta sa, polițiștii i-au reținut atunci permisul și i-au deschis dosar penal. Experiența nu i-a fost învățătură de minte, așa că bărbatul a urcat din nou beat la volan - 1,10 mg/l alcool pur în aerul expirat - lucru care l-a trimis direct la închisoare.